Nico Luwes, Author at LitNet
Prof Nico Luwes was eers Pacofs akteur en is sedert 1980 verbonde aan die Dramadepartement by Kovsies, vanaf 1990 as hoof. Van die 25 toneelstukke wat hy geskryf en gepubliseer en wat professioneel opgevoer is by die UV en kunstefeeste en deur streeksrade, is Aku vang 'n ster, Die buite-egtelike ouma, Graswewenaar, My liewe Meneer Malan, Die Waterwyser, 'n Lam vir die Pase, Die Mure van Jerigo, Skroot, Limerieke Sonder Brieke, Waaihoek, Die Knorries en die krisis en Zollie die bekendstes. Laasgenoemde stuk is met die 2006 Sanlamprys vir nuwe Afrikaanse teater bekroon. Nico is gereeld regisseur en speler by nasionale kunstefeeste. Onlangse produksies was Braam van der Vyver se Straties, Chris Vorster se Aasvoëls en Molière se Ipekonders. Hy was regisseur van Romeo en Juliet in Russies in die Chekhov Staatsteater in Pavlodar in Kazakhstan in 2005 en vertrek weer vanjaar in Oktober daarheen as regisseur van sy eie stuk, The Illegitimate Granny in Russies.
Akademiepryse 2017: Deleen Bekkerprys vir die beste draaiboek vir 'n dokumentêre TV-program in Afrikaans aan Richard Finn Gregory
Nico Luwes Die Suid-Afrikaanse Akademie vir Wetenskap en Kuns 2017-06-23
"Die hele saak van uitsterwing van 'n taal wat nie meer in alledaagse omgang gebesig word nie, verhoog die impak en relevansie van dié dokumentêr in die huidige Suid-Afrika. Die wetenskaplike waarde van die dokumentêre film lê veral in die dokumentering van die Afrikaanse taal wat na meer as 'n eeu in isolasie weinig verander het en tot vergelykende taalstudies kan lei."
Nico Luwes Resensies 2016-01-18
"Land van skedels is uiteindelik 'n ritueel oor die gruwelikheid en verskrikking wat oorlog aan die mens, wat nie meer mens geag word nie, doen. Hierdie drama behoort deur alle nasies in hierdie land gelees te word – hierin kry almal stem."
LitNet-spens: Die kaskenades van Kees Kieswetter - Die dooie ou donner!
Nico Luwes Drama 2010-09-21
Kees Kieswetter, Nederlandse kansvatter skop die emmer in hotelkamer. 'n Vrou was daar wat verdwyn het.
Die klug, Die draaijakkalse is weer vol vlymskerp kinkels en dartelende woordspeletjies soos die twee karakters mekaar probeer uitoorlê. Skoon vet pret vir almal.
Nico Luwes Drama 2010-06-17
Twee studente nooi twee dames om in Reitz te kom eet. Uiteraard kort hulle 'n chaperone. Piet se miljoenêrtante uit Hanover, waar al haar skape goue tande het, moet die funksie vervul.
Nico Luwes Drama 2010-06-10
Tweelingbroers pleeg versekeringsbedrog. Dokter vry die een se vrou en is deurmekaar met meisie wat verdowingsmiddels verkoop. Dokter se ontvangsdame soek sy lyf. Moord, weerwraak en afpersing.